SERIALUL ESTE O RECONSTITUIRE DRAMATIZATĂ, BAZATĂ PE RELATĂRILE MARTORILOR.
UNELE FAPTE ȘI PERSONAJE AU FOST MODIFICATE SAU COMBINATE.
SERIALUL ARE TREI PĂRȚI ȘI FIECARE EPISOD ÎN PARTE
TREBUIE VĂZUT ȘI ÎNȚELES ÎN CONTEXTUL ÎNTREGULUI SERIAL.
Toată lumea are un secret.
Iar slujba noastră era să aflăm acel secret.
Cu orice preț.
Ca jurnaliști la News of the World, puteam ajunge la oricine.
Nu conta cine erai.
Actori,
fotbaliști,
modele...
Chiar și familia regală.
Nu conta cine.
Puteam să ne luăm de oricine.
În anii '90,
eram model și duceam o viață de lux, călătoream frecvent.
Într-o seară am zburat acasă, la Londra.
Era noaptea târziu.
Am coborât din avion, m-am urcat într-un taxi și...
Mă simțeam relaxată, avusesem o vacanță plăcută.
Eram în al nouălea cer.
Oricine ai fi fost, îți întindeam capcana, te prindeam asupra faptului
și te fotografiam, te înregistram, te filmam.
Și apoi, chiar înainte de publicare,
trebuia să dai acel ultim telefon.
Când am ajuns la apartamentul meu,
am văzut că la robotul telefonic
clipea luminița, ceea ce însemna că aveam un mesaj.
Și era cineva de la News of the World.
Nu era un apel ușor nici pentru noi, nici pentru ei
și în 99% din cazuri, ori ne trânteau telefonul în nas,
ori refuzau să comenteze.
În acel mesaj eram informată că urma să apar
în News of the World în următoarea dimineață
în legătură cu un scandal despre droguri
și mă întrebau dacă vreau să comentez.
Doar...
Cred că a trebuit să mă așez. De fapt, chiar m-am așezat.
01 SONERIE - APELURI
Știai că viața lor nu avea să mai fie aceeași și o știau și ei.
De asta aproape îți părea rău de ei. Aproape.
Și îmi amintesc că stăteam jos, pe podea, complet șocată.
Nu știam... Nici măcar nu reușisem
să pricep ce se petrecuse.
Mă gândeam: „Despre ce e vorba? Despre ce vorbiți?”
MODELUL JODIE LE ARE CU COCAINA
ÎN EXCLUSIVITATE! PAGINILE 8 ȘI 9
E un moment în care tot sângele...
ți se scurge din trup.
E o panică absolută.
Știți, reacția de luptă sau fugă și te întrebi:
„Ce s-a întâmplat?”
ÎN EXCLUSIVITATE MONDIALĂ AFACEREA RUȘINOASĂ CU COCAINĂ A TULISEI
Mi-au ruinat viața.
S-a încheiat.
Vreau ca lucrurile să revină la normal.
Dacă începea să-ți sune telefonul acasă
vineri seara târziu sau sâmbătă dimineața,
ultima persoană pe care voiai s-o auzi era Mazher Mahmood.
Șeicul fals.
Procesul lui Mazher Mahmood, jurnalistul cunoscut ca „șeicul fals”,
a început la Curtea Penală Centrală Old Bailey.
Era atât de incredibil, încât era credibil, știți?
Nu poate fi fals.
Timp de 30 de ani s-a delectat să-și ascundă identitatea.
Anonimatul lui, secretul identității
erau cheia întregului său număr.
Autointitulatul „regele capcanelor”
sosește la curte în fiecare zi ascuns sub o cagulă.
Cred că era neîndurător, necinstit
și o persoană fără milă.
Mazher Mahmood a fost autorul unor știri de senzație uriașe.
A descoperit meciuri de crichet aranjate de pakistanezi
și un plan de răpire a Victoriei Beckham.
Maz profita de ideea exagerată
că banii efectiv nu reprezentau un obstacol
și, dacă te apropiai, puteai să pui și tu mâna pe o parte.
Urăsc să spun asta.
Se pricepe extrem de bine la ceea ce face.
ȘEICUL FALS
Pui ceaiul sub masă, Paul?
Te las pe tine primul, haide!
Oamenii vor crede că nu s-a întâmplat asta,
dar chiar s-a întâmplat.
Oricât ar suna de ciudat,
poate că pare incredibil, dar chiar s-a întâmplat.
Să ne întoarcem în anii '90.
Fusesem închis pentru fraudă
și când m-au eliberat, nu aveam de lucru,
dar voiam să fiu jurnalist.
Așa că am luat legătura cu Mazher Mahmood.
Nu era numit „șeicul fals”, ci Mazher Mahmood.
Și mi-a spus: „Vrei să lucrezi cu mine?
„Vino la mine și adu și niște știri.”
Pe atunci eram cunoscut ca „băiatul cu pizza”,
tipul cu satisfacție garantată.
Într-o seară mă sună un bărbat care-și spune dr. Rangwani.
E un medic generalist respectat, de 62 de ani,
bărbat căsătorit, cu două fiice, din Solihull, Birmingham.
Și mi-a explicat... Mi-a zis: „Îți spun confidențial
„că am probleme cu o iubită.”
Avea o aventură de 15 ani
și ea susținea
că el era tatăl celor trei fii ai ei.
Cu asta, reputația lui,
atât profesională, cât și personală, ar fi fost distrusă.
Deci, dr. Rangwani îmi spune...
Îmi spune: „Ai fost închis.”
Îi răspund: „Da, am fost.”
Zice: „Probabil că știi ucigași? Asasini?”
„I-am întâlnit, da.”
Zice: „Vreau s-o omoare.”
Îi spun: „Bine, o să văd ce pot să fac.”
A trebuit să iau o hotărâre.
O variantă era...
să merg la poliție,
care este...
reacția unei persoane normale
sau să mă duc la Maz.
L-am sunat pe Maz.
Și mi-a zis: „Uite cum facem.
„Eu vin la Birmingham.
„Deci, o să rezervăm o cameră la Hotelul Hyatt în Birmingham.
„Eu voi fi ucigașul plătit.”
Rangwani nu-și va imagina nici în ruptul capului
că e un reporter de la News of the World.
Primul lucru pe care îl făcea Maz în orice capcană
era să pună microfoane din tavan până la podea.
Iar slujba mea era să-l aduc pe Rangwani la întâlnire.
Batem la ușă, intrăm,
mă uit prin cameră și...
Lucrul cel mai evident este o borsetă pentru cosmetice
care era pe masă.
Trebuia să-l prindem pe Rangwani în flagrant delict.
Trebuia să-l filmăm.
Și în filmare se vedea clar
cum Rangwani recunoștea că voia ca amanta lui să fie ucisă.
Sincer, a fost șocant.
Vrei să pară un accident sau cum?
Adică... știi ce să faci. Las totul în seama ta.
Dar vrei să fie ucisă?
Da, să dispară pe veci din viața mea.
Maz îi spune: „Bine, cinci mii de lire. Numerar.
„Trebuie să plătești jumătate înainte
„și jumătate când termin treaba.”
Deci, câteva zile mai târziu,
am stabilit să luăm banii de la doctor.
Aveam o dubă lângă locul de întâlnire,
unde tehnicianul nostru se ascundea cu o cameră video.
Trebuia să-l filmăm pe dr. Rangwani cum ne înmâna banii.
Asta ar fi fost o dovadă decisivă de intenție.
Deci, Rangwani iese.
Maz îl întreabă pe dr. Rangwani:
„Bine, unde e avansul?”
Scoate un plic.
Filmări incredibile.
FILMARE SUB ACOPERIRE
Aici sunt banii, nu?
A fost o dovadă decisivă de intenție.
Și apoi Maz îi spune:
„Bine, te contactăm când terminăm treaba.”
Filmarea e destul de neclară,
dar trebuia să-i surprindem reacția doctorului.
Iar la întoarcere,
Rangwani face un gest triumfător cu mâna.
Maz spune: „L-am prins.”
Deci, trece ziua de vineri.
Sâmbătă dimineața, Maz mă sună și-mi spune: „Bine, totul e pregătit.
„Când te sună, căci sigur o va face,
„spune-i că va avea loc azi.”
Îmi spune: „Trebuie să fii credibil.
„Când te sună, aleargă pe scări, rămâi fără răsuflare.
„Da? Ca să dai impresia că ești stresat.
„Înregistrează discuția și fă să pară credibil.”
Mă sună după-amiaza,
n-o să-i uit niciodată cuvintele. Mă sună,
răspund, apăs butonul de înregistrare:
„Da. Da, doctore.”
Iar el întreabă: „E terminată?”
Eu întreb: „Ce?”
„Ea e terminată? E terminată treaba?”
Răspund: „Da, e terminată treaba.”
A fost arestat sâmbătă după-amiaza,
am publicat articolul duminică.
Un articol mare, cu toate detaliile.
MEDIC GENERALIST AVEA STUPEFIANTE ȘI SERINGI PENTRU VICTIMĂ
DE MAZHER MAHMOOD
Dr. Rangwani era un om respectat.
Dar judecătorul, dl Justice Alliott,
a spus că inventase o rețea de minciuni bine puse la punct
pentru a încerca să-și ascundă crima
și nu arătase nici cea mai mică remușcare.
Dr. Rangwani, după ce a fost declarat vinovat,
a fost condamnat la șapte ani de închisoare.
JUDECĂTORIA REGINA ELISABETA A II-A
Îi eram foarte recunoscător lui Maz, pentru că eram un fost deținut
și asocierea cu Maz, prestigiul pe care mi l-a adus ca urmare
mi-au redat încrederea în mine,
căci acum făceam ceva semnificativ.
Sunt polițist de mult timp
și nu cred că acest caz ar fi ajuns în instanță
dacă nu ar fi fost...
investigat astfel de ziare.
Anii '90 au fost epoca de aur pentru jurnalismul de scandal.
Imaginați-vă o lume fără internet, fără telefoane mobile.
Acel ziar era, efectiv, sursa pentru a afla știrile.
Și astfel am avut puterea
de a modela modul în care oamenii gândeau.
N-ar trebui să subestimăm azi
importanța pe care News of the World o avea în anii '90.
Era enormă. Era ziarul despre care toată lumea vorbea.
Era ziarul de duminică cel mai bine vândut din lume.
Mereu existau scandaluri sau vreo vedetă
sau vreun politician pus pe rele
și puteai să afli detaliile în News of the World.
ÎN EXCLUSIVITATE! SECRETUL RUȘINOS AL FOTBALISTULUI
VEDETĂ POP ÎN SCANDAL URIAȘ
M-AM CULCAT CU UN PARLAMENTAR ȘI AM RĂMAS ÎNSĂRCINATĂ
Eu și Mazher eram investigatori sub acoperire
pentru News of the World,
dar eram complet diferiți.
Pe mine mă interesa să vând ziare, să distrez oamenii, să-i excit.
El se credea un înger al răzbunării ce trimitea oameni la închisoare.
Dar el nu socializa cu noi. Nu ieșea la băut cu noi.
Stătea doar cu mica lui echipă.
Îmi doream cu disperare să fim prieteni și să-i fur oamenii de contact.
Îmi amintesc că m-am dus la el și i-am spus
că mi-aș dori mult să lucrez cu el.
Iar el mi-a răspuns...
„Nu-ți face iluzii!”
Eu eram în trupa lui Maz.
Și asta e ceva cu care te poți mândri.
Aproape ai fi spus că era un agent secret sub acoperire,
un om misterios.
STEVE BURTON FOTOGRAF, NEWS OF THE WORLD
Toți știau că nu trebuie să lași fotografii cu Maz la vedere.
Evident că apărea în multe fotografii,
dar când le predai la departamentul foto,
îi desenau o linie peste ochi cu un marker negru.
Lui Mazher îi plăcea mult să joace un rol.
Îi plăcea mult să se prefacă.
CHRISTINE HART INVESTIGATOR PRIVAT, NEWS OF THE WORLD
Avea o aură ca de copil,
ceva în stilul unui prințișor.
Și folosea acel copil
pentru a fi cât mai bun sub acoperire, căci copiii se pricep să se deghizeze.
Eu și Maz eram extrem de apropiați. Eram prieteni la cataramă.
STEVE GRAYSON FOTOGRAF, NEWS OF THE WORLD
Am făcut multe pentru Maz.
M-am deghizat în arab.
M-am deghizat în femeie.
Am pus microfoane în case pentru Maz.
De fapt, am făcut de toate pentru Maz.
Echipa pe care și-a format-o Mazher
era formată din tot soiul de inadaptați.
Nu se prea încadrau în societate și erau într-un fel outsideri,
fiindcă și el era un outsider.
Pe atunci,
Maz era singurul jurnalist asiatic la News of the World.
Și în acele timpuri,
un jurnalist asiatic era destul de restricționat.
Maz avea acces doar la articole despre asiatici
sau despre rasism.
Dacă Maz voia să scrie despre vedete
sau despre corupția din instituțiile britanice,
redactorii aveau un blocaj psihologic.
Nu reușeau să înțeleagă cum un jurnalist asiatic sau de culoare
ar putea să aibă aceeași apropiere de un subiect alb.
Și s-a hotărât să răstoarne complet situația.
Și a învățat să profite de asta la maximum
ca să obțină ce voia.
Lui Maz i-a venit o idee. Șeicul fals.
Era, de fapt, o idee genială.
Pe atunci se crease o imagine
a unor arabi incredibil de bogați care soseau la Londra.
Într-un fel își transferau
bogăția monstruoasă aici
și astfel puteau să facă orice voiau.
Nu erau conștienți de banii lor și de bogăția lor incredibilă.
Și dacă te aflai doar în apropiere, te fermeca.
Deoarece persoanele obișnuite nu prea cunoșteau
cultura arabă sau șeicii
sau ce făceau șeicii,
cum vorbeau, cum se comportau,
cred că Mazher și-a imaginat că oamenii vor acționa după prejudecățile lor.
Deci Maz, cu multă istețime,
a profitat de spiritul vremii.
Și-a dat seama că putea să folosească chestiunea rasială
în favoarea lui.
Un mod obișnuit prin care făcea rost de articole
era linia telefonică directă,
care era promovată mereu,
săptămână de săptămână în News of the World.
„Știți vreun scandal pe care l-ar putea investiga Mazher Mahmood?
„Sunați-ne!
„Plătim cel mai bine.”
Asta a motivat mulți oameni...
foarte mulți oameni să sune.
Procesul prin care Mazher Mahmood a devenit șeicul fals
a fost un proces
și a trebuit să înceapă de jos.
Nu se putea aștepta să înceapă cu articole despre vedete mari,
căci abia își învăța meseria.
Și cred că un mod prin care a făcut asta
a fost alegând persoane mai puțin cunoscute.
Poate persoane care erau...
mai ușor de manipulat și de adus în situațiile pe care le crea el.
Într-o zi a primit un apel cu un pont despre Emma Morgan.
Un pont foarte bun.
Emma Morgan era printre cele mai renumite fete de la Pagina 3 pe atunci
și am auzit că lua droguri.
PROVOCATOR
Era ocazia perfectă pentru ca Maz să-și testeze șeicul fals.
Aveam 24 de ani
și eram model de poze nud în anii '90
pentru toată presa de scandal, The Sun și News of the World.
Pagina 3 era, practic, o fată cu sânii goi
pe a treia pagină a ziarului The Sun.
Și mulți oameni se întreabă: „De ce ai face asta?”
Dar era la modă.
După mine, fetele de la Pagina 3 de pe atunci
s-ar asemăna cu Love Island.
Nu umblă cu sânii goi,
dar își arată mult bucile, nu?
Deci, era ceva asemănător, știți? Ceva atractiv.
Am vorbit cu Mazher și mi-a zis:
„Va trebui să facem un plan ca s-o prindem.”
A spus: „Ce zici de un calendar? Ar fi o idee.”
Îi oferim mii de lire.
Am sunat-o pe Emma
și i-am spus: „Vrem să-ți facem o propunere fantastică.”
I-am zis că e implicat un șeic arab.
Nu-mi venea să cred ce noroc am.
Mă simțeam binecuvântată, eram încântată.
Era slujba la care visam.
Mă simțeam de parcă aș fi câștigat lozul cel mare.
Eram peste măsură de încântată.
Și l-am întrebat pe Maz:
„Cum o facem să ia cocaină?”
Am zburat la Lanzarote.
Am aterizat și eram în zona de sosiri.
Atunci am văzut pe cineva cunoscut.
Îl chema Billy.
Maz mi-a spus:
„Persoana care a sunat și ne-a dat pontul era un tip pe nume Billy.”
Acest Billy se presupunea că era prietenul Emmei.
Îl știam pe Billy pentru că mai avusesem sesiuni foto în Lanzarote.
L-am întrebat: „Ce faci aici?”
Îmi zice: „Sunt bodyguardul tău.”
M-am gândit: „Doamne! Șeicul ăsta mi-a angajat un bodyguard.”
M-a făcut să mă simt extrem de specială.
Apoi Maz a zis că Billy, prietenul Emmei, va face rost de droguri.
Am ajuns la hotel.
Steve și-a luat la revedere și mi-a zis: „Comandă orice vrei.
„Știi, șeicul va plăti orice vrei.
„Nimic nu e prea mult pentru el.”
Am ajuns la hotel,
l-am sunat pe Maz și i-am zis:
„Ea e aici. E timpul pentru capcană.”
Ne trebuiau înregistrări și imagini.
Ne trebuia filmarea.
Fără astea, nu aveam niciun articol.
Apoi Mazher a intrat în camera de la hotel,
iar eu am căutat să văd unde să pun camerele.
Era un calorifer mascat de un grilaj din lemn
și am pus camera înăuntru.
Maz s-a prefăcut că pune cocaina pe masă.
A făcut așa. „Perfect!”
Absolut perfect.
Încăperea era pregătită.
Camera era gata,
sunetul era gata, totul era gata.
Nu mai trebuia...
decât ca Emma să intre.
Îmi amintesc că urcam pe hol,
voiam să bat și m-am oprit, eram așa de agitată.
Am bătut la ușă.
Emma a intrat și Maz a întâmpinat-o.
Nu era îmbrăcat cu roba, ci doar într-un costum
și a salutat-o cu amândouă mâinile.
De parcă era un prinț arab.
Și mereu e exagerat.
„Cred că ești frumoasă.
„Cred că te vei descurca minunat. Vei fi minunată în calendar.”
Era îmbrăcat extrem de elegant.
Am observat că avea pielea frumoasă.
Avea o manichiură perfectă.
Avea un ceas mare de aur la mână.
Îmi amintesc că mă gândeam că radiază clasă și farmec.
Și era șampanie pe masă.
Era și Billy în cameră.
Atmosfera din camera de hotel era minunată,
dar eram agitat.
Fiindcă mereu mă îngrijoram când puneam camerele.
Fiindcă puteau să cadă naibii jos.
Putea să se termine bateria
exact când era pe cale să prizeze cocaina.
Și de asta eram îngrijorat tot timpul, fiindcă trebuia să funcționeze.
Billy a zis așa, din senin: „Vrei niște cocaină?”
Și ea a fost destul de...
nu șocată, dar l-a privit așa,
de parcă ar fi spus: „Ce naiba?”
Cred că s-a tulburat. Maz i-a zis:
„Haide! Nu ne pasă. Nu-i nicio problemă.”
Și el își juca bine rolul de arab.
A văzut că am refuzat și mi-a zis: „Nu, haide!”
Nu-mi amintesc exact cuvintele lui,
dar m-a încurajat atât de mult ca să iau cocaină.
Mai încercasem cocaina de puține ori înainte
și niciodată nu prea îmi plăcuse.
Dar am crezut sincer că, dacă aș fi refuzat,
m-ar fi putut costa slujba.
Și atunci am prizat niște cocaină.
Mă gândeam că acum o să-i intru în grații.
Maz era în al nouălea cer.
A zis: „Am prins-o.”
Șeicul fals funcționa.
Dar Maz voia mai mult.
Apoi, șeicul s-a ridicat și a ieșit pe un balcon micuț
și mi-a făcut semn.
M-a întrebat dacă aș putea să-i fac rost de niște cocaină.
Am rămas surprinsă. Și i-am spus:
„Păi, Billy...
„Doar l-ai angajat. El vinde cocaină.
„Vorbește cu Billy. Eu nu am cocaină.”
Și m-a privit în ochi și mi-a spus:
„Nu am încredere în el. Am încredere în tine.”
Mi-a zis: „Aș prefera s-o iei tu de la Billy
„și apoi poate ai putea să mi-o aduci în apartament
„când ne întoarcem de la cină.”
În acel moment eram îngrijorată că, dacă mă duceam în apartamentul lui,
o să-mi facă o propunere indecentă.
Eu aș fi refuzat și cu asta s-ar fi încheiat slujba.
Billy a făcut un plan ca să mă protejeze.
Și acel plan era să...
pun cocaina în crăpătura de sub ușa camerei lui de la hotel.
S-o împing înăuntru cu grijă,
să plec în liniște și apoi să-i trimit un mesaj:
„Ți-am pus-o sub ușă.”
Și am făcut așa.
AM PRINS-O!
RUȘINEA CU DROGURILE A FETEI DE LA PAGINA 3!
A încercat șeicul fals
și a descoperit că funcționa minunat.
În felul ăsta a reușit să facă o mulțime de lucruri.
Și s-a ținut de asta.
Cred că lui Mazher Mahmood îi plăcea la nebunie rolul șeicului.
Știți, era jurnalism dramatic.
Robele de arab ale șeicului fals
erau calea de acces pentru Mazher Mahmood în lumea celor bogați,
puternici și cu influență.
PLIMBĂREAȚĂ ZIUA, TRAFICANTĂ NOAPTEA ÎN EXCLUSIVITATE!
Am citit tot articolul, plângând în hohote.
Eram prezentată în ziar ca o traficantă de droguri.
Nu-mi venea să cred.
Atunci mi-am dat seama
că șeicul nu era un șeic.
Era un reporter de investigație sub acoperire
de la News of the World, pe nume Mazher Mahmood.
ÎN EXCLUSIVITATE! DE MAZHER MAHMOOD
Eram șocată. Eram îngrozită,
îmi era rușine de ceea ce vor crede oamenii...
Am stat și am plâns încontinuu.
La o săptămână după ce a apărut articolul,
am fost dată afară din apartament de proprietăreasă.
Mi s-a anulat contractul cu The Sun.
Tot sunam la agenția mea.
Trebuia să sunăm în fiecare zi în jurul orei 17:00,
ca să vedem ce slujbe aveam pentru următoarea zi.
Nimic.
MAZHER MAHMOOD ȘI-A APĂRAT ÎNTOTDEAUNA METODELE DE LUCRU.
Unii oameni îți critică modul în care lucrezi
fiindcă, practic, tu încurajezi oamenii
să comită infracțiuni pe care nu le-ar fi comis
dacă tu nu i-ai fi ispitit sau atras într-un fel.
Ăsta e un argument adus în discuție iar și iar.
Simon, tu ești o vedetă. Ești o persoană cunoscută.
Există vreun mod ca să te conving să-mi vinzi cocaină?
Îți garantez că nu aș putea,
ori că m-aș deghiza în șeic, sikh sau ce-o fi.
Nu mi-ai vinde cocaină.
Cei pe care îi demascăm sunt cei implicați deja.
Dacă vrei să-l înțelegi pe Maz și ceea ce-l face...
să acționeze așa,
trebuie să te întorci la trecutul lui.
Eu și Maz am crescut în Birmingham.
E un tip dintr-o familie asiatică, din Pakistan.
Tatăl lui Maz era un jurnalist pakistanez...
SULTAN TATĂL LUI MAZHER
... care lucra la un ziar în limba urdu
și era restricționat să scrie articole despre propria lui comunitate.
Maz ura ideea de a fi restricționat să lucreze la ziare locale asiatice,
ca tatăl lui.
Dar când a încercat să intre în jurnalismul mainstream,
s-a împotmolit.
În anii '80, Anglia era o țară extrem de divizată...
AFARĂ CU PAKISTANEZII
... în care rasismul era nestăvilit
și era foarte dificil pentru minoritățile de etnie asiatică
să lucreze în mass-media mainstream.
Mi-a fost foarte greu să devin jurnalist.
Voiam să lucrez pentru ziarul local.
Și am fost respins doi ani la rând din lipsă de experiență.
Era greu pentru asiatici atunci.
Și pe atunci chiar am simțit că eram discriminat.
Dar în acea vreme nu era niciun asiatic în mass-media.
Modul în care a devenit jurnalist
este foarte grăitor pentru Mazher Mahmood de atunci
și Mazher Mahmood de-a lungul carierei lui de jurnalist.
Era clar, chiar de la început,
că Mazher Mahmood era pregătit să facă absolut orice,
chiar și să denunțe prieteni de familie,
pe care i-a cunoscut în familie,
care spuneau că se ocupă cu piratarea casetelor video.
S-a dus cu informația asta la un ziar și au transformat-o într-un articol
și deodată a putut pătrunde în lumea jurnalismului.
I-am sunat și le-am spus:
„Știu un grup care face copii piratate după casete video. Sunteți interesați?”
Și, evident, erau interesați și mi-au zis: „Hai să discutăm!”
Dar nu ai auzit povestea aia
când erai în casa familiei tale? Cum a decurs totul?
Așa e. N-a mers bine.
Familia mea a considerat că nu am procedat corect, știi.
Am ajuns să fiu văzut ca o cârtiță în comunitate.
Da, era foarte decis,
hotărât, ambițios
și dispus să facă aproape orice ar fi fost nevoie.
PIRATERIE DECONSPIRATĂ
Și, după acel prim articol despre piratarea casetelor video,
Maz mi-a spus că tatăl lui efectiv fierbea de furie.
L-a amenințat că-l dă afară.
A spus că a pătat numele familiei.
Dar lui Maz nu i-a păsat. Doar articolul conta.
Îl publicase. Fusese neîndurător.
Și așa a continuat tot restul carierei lui.
Se punea foarte mare presiune pe noi,
copiii din prima generație născuți acolo...
să avem succes.
Cheia nu era prestigiul postului,
ci puterea de câștig.
Asta e ceea ce-și doreau părinții noștri.
El a văzut jurnalismul
ca pe o posibilitate de a face bani.
Nu există nicio îndoială. Banii îl motivau.
Fiindcă banii înseamnă succes.
Maz era un obsedat, dependent de articole.
Și, la fel cum un dependent are mereu nevoie de o doză mai mare și mai bună,
Maz avea mereu nevoie de un articol mai mare și mai bun.
La News of the World importante erau sportul,
sexul, scandalul
și dacă reușeai să scrii un articol combinându-le pe toate,
efectiv dădeai lovitura.
De parcă nu ați ști deja,
Premier League a Angliei începe mâine.
CHELSEA CÂȘTIGĂTORII CUPEI ANGLIEI
Fotbalul era incredibil de important pentru News of the World.
În mod constant căutam articole
despre jucători de fotbal,
de obicei, nu în sens bun.
Pe atunci, Newcastle United Football Club
era printre echipele de top din Premier League.
Maz a primit un pont că președintele clubului, Freddy Shepherd,
și vicepreședintele, Doug Hall,
care pozau ca niște oameni de afaceri și familiști respectabili,
zburau la Marbella după ce plecau de la meci,
unde își făceau de cap prin cluburi de noapte sordide.
Era clar că avea să fie un articol enorm, important,
căci, pentru locuitorii din Newcastle și fanii echipei lor, fotbalul însemna
absolut totul. Era ca o religie pentru ei.
ARMATA TOON
Iar stadionul, St. James's Park, era marea catedrală.
Iar fotbaliștii erau zeii.
Și președinții clubului din Newcastle erau marii preoți ai religiei.
BUN-VENIT ACASĂ... ALAN SHEARER
Acel articol cu un asemenea scandal
ar ajunge viral pe rețelele sociale în ziua de azi.
Dar în anii '90,
singurul mod prin care oamenii puteau afla ce se petrecea în spatele cortinei
era să citească presa de scandal.
Și toată lumea știa că News of the World
îi întrecea pe toți la scandaluri.
Asta îi făcea să cumpere ziarul.
Astfel a devenit ziarul cu cele mai mari vânzări din țară.
Freddy și Doug erau considerați intangibili
și, orice ar fi făcut,
era practic imposibil s-o dovedești.
Dar cu cât Maz auzea că ceva e imposibil,
cu atât se implica mai mult.
Am luat legătura cu Doug Hall
și i-am spus: „Am un client care e un șeic bogat
„în Orientul Mijlociu și ar vrea să înființeze
„o ligă de fotbal în Dubai.
„Vrea să investească bani și ar dori să discute cu tine.”
Doug Hall a mușcat momeala și a zis: „Ne vedem în Marbella.”
Maz mi-a zis că voi juca rolul bodyguardului lui,
ca să fie sigur că mă îmbrac corespunzător.
„Faci parte din anturajul șeicului,
„ai grijă să nu arăți ca un fotograf.”
Am mers toți la clubul din Marbella.
Maz a închiriat o vilă elegantă.
Foarte scumpă.
Conrad era expertul tehnic, un tip de la supraveghere.
El urma să observe filmările din altă cameră.
Am aranjat mai multe obiecte,
de exemplu, o sacoșă de la un magazin duty-free din Dubai
și o narghilea, prin toată vila.
Maz a făcut asta pentru a crea iluzia că tocmai aterizaserăm din Dubai.
21:29 8 MARTIE 1998
Numele meu de familie e Tough, adică „dur”.
Am lucrat la forțele speciale
zece ani jumătate.
Ar fi trebuit să mor de zece ori, dar n-am murit.
Deci, am ajuns în Marbella în jurul orei 21:30, 22:00.
Douglas și Freddy îmi spuseseră:
„Avem o întâlnire la Marbella Beach Club.
„Ne vedem cu un șeic din Dubai. E tot ce-ți putem spune.”
Știam multe despre șeici.
Știam cum acționau,
știam ce obiceiuri aveau.
Fiindcă, în cariera mea profesională de bodyguard, l-am protejat
pe prințul Ahmed Zaki Yamani, ministrul petrolului din Arabia Saudită,
un om puternic în lume în acel timp,
căci prețul petrolului depindea de el.
Înainte de o întâlnire, de obicei verific cine e persoana cu care ne întâlnim,
îi aflu trecutul și mă asigur că nu e vreo înșelăciune.
Dar nu am avut timp.
Le-am zis lui Douglas și Freddy:
„Stați așa, verific imediat spațiul.”
Când au ajuns, ne-am dat seama deodată
că cei doi își aduseseră propria gradă de corp,
pe Brian Tough, care era un expert în supraveghere.
M-am gândit: „Of, la naiba! O să ne miroasă în câteva secunde.”
Am urcat la vilă.
„Vreau să mă uit puțin înăuntru.”
„Da, nicio problemă.”
Și am intrat, am verificat rapid.
Părea o vilă foarte elegantă.
Am controlat rapid camera.
Ne gândeam: „Of, dacă vede un microfon?”
„Ce ne facem?”
Observăm, verificăm încontinuu,
căutăm amenințări.
Suntem tot timpul vigilenți.
Pulsul mi-o luase razna.
Nu era nimic nelalocul lui, în mod evident.
Deci, Douglas și Freddy au intrat.
Freddy și Doug au intrat în salonul principal
și Maz a ieșit din apartamentul lui, îmbrăcat în robă.
M-am uitat la șeic și arăta...
Cum să spun?
Voiam să spun „ca un șeic”.
Evident, nu au observat nimic,
fiindcă primul lucru care le-a atras atenția
a fost sacoșa din Dubai.
Maz a privit în jos
și apoi la mine și mi-a spus: „Mizerabilule!”
„Ce ți-am spus?” Și apoi s-a uitat la...
Hall și Shepherd și a spus: „Personalul, la naiba!”
Ei râdeau.
Eu m-am prefăcut mustrat și am luat sacoșa.
Freddy și Doug au luat loc și au început să bea.
Maz se implica tot mai tare,
pocnea din degete,
a comandat o sticlă foarte scumpă de coniac
și au adus-o în cameră.
Beau șampanie și brandy.
Pur și simplu... o dădeau pe gât.
Freddy Shepherd și Doug Hall au crezut tot ceea ce vedeau.
Au ponegrit jucătorii...
și au început să vorbească despre fete.
Nu ne venea să credem ce spuneau.
Freddy a spus că toate fetele din Newcastle sunt javre...
și-și ponegreau propriii fani.
Între timp, Conrad era în altă cameră și observa filmările.
Filmările sunt puțin neclare.
Camerele nu erau grozave pe atunci.
Discutau despre tot soiul de lucruri sordide.
Era incredibil ce auzeai.
Când intri, sunt 50 de fete acolo.
Nu, doar intri, bei ceva, fetele sunt acolo
și tu decizi dacă vrei sau nu o fată.
Maz a fost la înălțime
și i-a convins pe Doug și Freddy.
Se condamnau singuri cu fiecare cuvânt pe care-l spuneau.
Nu ne venea să credem.
Freddy și Doug au zis: „Hai să ieșim și să ne distrăm!”
Ne-am dus la un local numit Milady Palace.
Dans în poală, club de noapte.
Era plin de fete, iar ei înghițeau absolut tot.
Freddy Shepherd chiar i-a zis lui Maz, șeicul fals,
că în Marea Britanie trebuie să aibă grijă ce fac,
din cauza presei de scandal britanice.
E mare agitație la Newcastle United în seara asta,
după ce președinții clubului au fost prinși într-o capcană
pusă la cale de Mazher Mahmood de la News of the World,
cunoscut ca „șeicul fals”.
Acuzațiile împotriva celor doi bărbați
au fost publicate în News of the World,
după ce un reporter sub acoperire i-a prins într-un bordel spaniol.
Se afirma că cei doi umblau regulat după femei în călătoriile de afaceri.
Susținea că și-au bătut joc de fani,
descriind femeile din Tyneside ca javre.
Dezvăluirile au șocat și au îngrozit suporterii.
Ar trebui să demisioneze.
După tot ce au spus despre femei sunt niște neobrăzați.
Ce au făcut e de neiertat.
Fanii sunt cei care susțin clubul.
Nu președinții.
EXCLUSIVITATE DE MAZHER MAHMOOD
E fenomenal modul în care i-a prins pe președinții clubului
din Newcastle ponegrind fanii:
„Toate fetele din Newcastle sunt javre.”
Presa din lumea întreagă avea să urmărească
ceea ce Mazher publicase în ziar.
Și fanii de la meciul de aseară au arătat clar
că se simt trădați de cei doi, strigând: „Iuda!”
Iuda!
Și au repetat insistent să demisioneze,
strigând: „Afară conducerea!”
Afară cu conducerea!
HOTELUL HILTON, LONDRA, PARK LANE
După apariția acelui articol,
Mazher a câștigat premiul „Reporterul anului” în 1999,
ceea ce e nemaipomenit.
A fost...
jurnalism de investigație sub acoperire absolut remarcabil,
ceva ce mă depășea.
N-aș fi putut niciodată să fac ceva atât de bun.
OMUL NOSTRU, MAZ, CÂȘTIGĂ PREMIUL „REPORTERUL ANULUI”!
Eram extrem de mândru.
E foarte important. E premiul Oscar
pentru profesia noastră.
ȘI PREMIUL SE ACORDĂ...
Nimic nu te înflăcărează atât
ca atunci când vezi un articol grozav investigat de tine
pe prima pagină a ziarului și ești conștient
că restul jurnaliștilor se uită la tine cu gura căscată.
PREMIUL PRESEI BRITANICE REPORTERUL ANULUI 1999
MAZHER MAHMOOD DE LA NEWS OF THE WORLD
Pe atunci, Mazher era reporterul cel mai bine plătit de la ziar.
Și pe bună dreptate.
Cu siguranță îl admiram pe Maz.
El avea ceea ce alții își doreau.
Venerația oamenilor care citeau ziarul,
venerația celor de la conducere.
Doar pocnea din degete și primea banii pentru un articol,
în timp cei noi, ceilalți, trebuia să ne milogim.
Era un joc pentru el. Și l-a câștigat. De fiecare dată.
Îmi amintesc că-l vedeam într-o mașină frumoasă,
mergând la restaurante bune.
Bijuteriile, ceasul, avea un Rolex.
Avea un apartament enorm cu patru camere în Kensington.
Era un jurnalist excelent. Chiar era.
Dar vă spun
că era neîndurător.
Complet neîndurător.
Și nimic nu-l oprea.
Absolut nimic nu-l oprea.
MAZHER MAHMOOD A FOST CONTACTAT, DAR NU A COMENTAT NIMIC.
NEWS UK AU FOST CONTACTAȚI, DAR NU AU COMENTAT NIMIC.
Subtitrarea: Ligia Bradeanu
Redactor Cristian Brînză